Høringssvar til indledende VVM-proces for ændring af jernbanen i [adresse] 
Kommune 
Sagsfremstilling 
122.     Høringssvar til indledende VVM-proces for ændring af jernbanen i [adresse] 
Kommune - Åbent 
  
  
SAGENS INDHOLD 
I den politiske aftale om Togfonden DK fra 14. januar 2014 er det besluttet at igangsætte undersøgelsen af 
elektrificeringen og hastighedsopgraderingen af jernbanen på strækningen mellem [adresse] og Aalborg (Lindholm). 
13. maj 2014 blev forligskredsen bag Togfonden enige om at fremrykke 823 mio. kr. til før 2020 for at realisere 
projektet.  
  
Teknik- og Miljøudvalget skal tage stilling til et høringssvar til Banedanmark i forbindelse med elektrificering og 
hastighedsopgradering af jernbanen gennem [adresse]. Banedanmark har bedt om at får en 
tilbagemelding inden 1. januar 2015. Derudover skal udvalget tage stilling til hvilke projekter, som forvaltningen skal 
arbejde videre med. 
  
Der er ikke offentliggjort en officiel tidsplan for gennemførelse af projekterne, men Banedanmark har tilkendegivet, at 
anlægsarbejdet formentligt igangsættes i 2018-2020. Arbejdet forventes færdigt inden 2025. 
  
Før en hastighedsopgradering og elektrificering af strækningsanlægget kan starte, skal bygherre (Banedanmark) 
indgive skriftlig anmeldelse efter VVM-bekendtgørelsen (Vurdering af Virkning på Miljøet). 
  
[adresse] skal, i forbindelse med igangsætning af VVM-processen, gøre rede for, hvilke problemstillinger 
og muligheder, kommunen ønsker belyst i VVM-rapporten. Banedanmark har et afgrænset økonomisk mandat til at 
gennemføre projektet målrettet til hastighedsopgradering og elektrificering.  
  
Problemstillingerne i forhold til jernbanestrækningen igennem Favrskov Kommune er: 
· For lave broer if. til at gennemføre elektrificeringen. 
      Det gælder for tre mindre broer ved henholdsvis [adresse], mellem [adresse] og efter [adresse]. 
Alle tre er lodsejerbroer, der vejforsyner en eller flere private ejendomme, og hvor der ikke er offentlig adgang. 
Derudover kan den offentlige bro i Hadsten, hvor [adresse] krydser banen også være for lav.  Problemerne 
kan løses ved, at Banedanmark sænker banen eller hæver, fjerner eller fornyer broerne. 
 
Teknik- og 
Miljøudvalget 
16. december 2014 
Sagsnr. 710-2014-
59642 
Dok.nr. 710-2014-
275779 
Sagsbehandler 
DPATH 
  
Tidl. politisk behandling 
  
Forventet sagsgang 
TM-U 
Lovgrundlag 
Planlov og Lov om offentlige veje 
· Nedlæggelse af tre jernbaneoverskæringer ved [adresse], Lyngåvej i [adresse] og [adresse] ved Peter Danielsen.  
      Udgangspunktet er, at Banedanmark i stedet vil etablere broer eller tunneller de tre steder. 
· Udretning af jernbanen på tre strækninger.  
      Det giver mulighed for, at der kan etableres rekreative stier på de tiloversblevne strækninger ved øst og vest for 
Hadsten samt ved [adresse]. 
  
Teknik og Kultur har forespurgt Banedanmark om mulighederne for at forbedre tunnellen under banen på [adresse] 
i Hinnerup, etablere et standsningssted i [adresse] og udføre et såkaldt shunt ved Langå, der vil give en genvej for 
togdriften udenom Langå mod Struer. Banedanmark vil ikke tage disse emner med i nærværende projekt, da de 
ikke er omfattet af projektets kommissorium om tilvejebringelse af elektrificering og hastighedsopgradering. 
  
Støj igennem byerne vil blive behandlet som del af den VVM-rapport som Banedanmark udarbejder. Ifølge 
Banedanmark kan det forventes, at højere hastighed medfører større støjgene. 
  
VURDERING 
I forhold til broerne vurderer Teknik og Kultur, at Favrskov Kommune har interesse i at bibeholde en bro ved [adresse] 
Gods. Interessen ligger i, at broen fremadrettet kan anvendes som stiforbindelse fra [adresse] til det nordlige 
Hadsten. Teknik og Kultur vurderer, at der på sigt bør laves aftale om offentlig adgang på broen, og i den 
sammenhæng skabes en offentlig stiforbindelse. I første omgang er det op til lodsejeren og Banedanmark, hvad der 
skal ske med broen. [adresse] har i princippet ikke nogen bemyndigelse på de tre lodsejerbroer på 
strækningen. 
  
Teknik og Kultur vurderer på baggrund af ekstern rådgivers tekniske gennemgang, at broen i Hadsten på 
[adresse] vil kunne hæves. Det betyder, at der ikke vil være en væsentlig økonomisk fordel i at forberede 
broen på eventuelt fremtidigt standsningssted for letbane eller anden fremtidssikring med en udvidelse.  
  
I forhold til nedlæggelse af de tre jernbaneoverskæringer ved [adresse], Lyngåvej i [adresse] og [adresse] ved 
Peter Danielsen vurderer Teknik og Kultur: 
  
· Banedanmark bør, i forbindelse med etablering af en bro på [adresse] undersøge, om der i stedet kan etableres 
en bro nærmere Hinnerup, af hensyn til den fremtidige overordnede vejstruktur. Det sker under hensyntagen til, at der 
fremadrettet kan etableres forbindelse til eventuelt nyt tilslutningsanlæg på E45 ved Trige. Hvis broen bibeholdes på 
den nuværende lokalitet, bør der tages hensyn til den regionale cykelrute på [adresse] og laves passende 
faciliteter på broen til at afvikle denne del af trafikken. 
· Der er mulighed for at etablere en vejforbindelse øst eller vest for [adresse]. Teknik og Kultur vurderer, at den 
vestlige forbindelse vil være den bedste med hensyn til kortere omvejskørsel og mindre gene for bebyggelse og 
kirke. Derudover bør der etableres en tunnel eller bro for lette trafikanter ved den nuværende jernbaneoverskæring 
på [adresse]. [adresse]/broen skal skabe en sikker stiforbindelse mellem [adresse] og Karin Christoffersen samt sikre 
sammenhæng mellem de to landsbyer. 
· Teknik og Kultur vurderer, at der kan etableres en broforbindelse over banen vest for [adresse] ved [adresse] 
med forbindelse til [adresse]. Denne bro vil kunne erstatte jernbaneoverskæringen på [adresse]. Der bør 
samtidigt laves en trafiksikker tilkobling til [adresse] i form af en rundkørsel eller lignende. De lette trafikanter skal 
sikres gode forhold. 
  
Teknik og Kultur vurderer, at det kan være attraktivt for Favrskov Kommune at overtage de arealer, der bliver til 
overs, når banen udrettes. Det bør undersøges om arealerne kan anvendes til at anlægge rekreative stier. Dette bør 
indgå i VVM-undersøgelsen, og overtagelsen bør vurderes i sammenhæng med øvrige naturprojekter og det 
samlede rekreative stinet i [adresse]. 
  
Den nye jernbanestrækning vil krydse en række vandløb, ådale og en række enge, der blandt andet er beskyttet af 
naturbeskyttelseslovens § 3. Det kræver en dispensation fra naturbeskyttelseslovens § 3 at ændre tilstanden af et 
beskyttede naturområde. Som udgangspunkt kan der gives dispensation til indgreb, der er af samfundsmæssig 
interesse, mod at der udlægges erstatningsnatur i arealforholdet 1 til 2.  
  
Teknik og Kultur vurderer, at støjforholdene bør indgå i VVM undersøgelsen, således, at de nødvendige 
støjdæmpende foranstaltninger kan indtænkes fra starten. 
  
ØKONOMI 
Teknik og Kultur vurderer ikke, at projektet vil have økonomiske konsekvenser for Favrskov Kommune, så længe 
kommunens ønsker er indenfor Banedanmarks økonomiske ramme og kommissorium for projektet. 
  
Hvis [adresse] vil fremme projekter uden for denne ramme, vil det være sandsynligt, at [adresse] 
Kommune helt eller delvist skal finansiere anlæg og drift. Det kan blive aktuelt med kommunal medfinanisering for 
følgende projekter: 
  
· Udbygning af infrastruktur, hvis broen ved [adresse] evt. flyttes mod syd  
· Eventuel opgradering af tilslutningsanlæg til [adresse] i [adresse]· Stiforbindelse i [adresse], der hvor den nuværende jernbaneoverskæring er placeret.  
  
Det økonomiske omfang for projekterne er ukendt, da Banedanmark ikke har lavet overslag for anlægsarbejderne. 
  
Udgifter til projekter i forundersøgelsesfasen, der falder uden for rammen af VVM-undersøgelsen, vil kunne afholdes 
indenfor det afsatte driftsbudget i [adresse].  
  
INDDRAGELSE 
Der vil ske borgerinddragelse i forbindelse med VVM-undersøgelsen. 
  
INDSTILLING 
Teknik- og kulturdirektøren indstiller til Teknik- og Miljøudvalget:  
1. At vedlagte høringssvar godkendes. 
2. At Teknik og Kultur arbejder videre med alternative placeringer af broen ved [adresse], herunder at lade 
projektet indgå i VVM-arbejdet  
3. At Teknik og Kultur får mandat til at arbejde videre for en vej og stitunnelbro-løsning i [adresse], herunder at lade 
projekterne indgå i VVM-arbejdet. 
4. At Teknik og Kultur får mandat til at arbejde videre for en trafiksikker løsning i [adresse] med etablering af 
rundkørsel, herunder at lade projektet indgå i VVM-arbejdet. 
5. At Teknik og Kultur får mandat til at arbejde videre med muligheden for at etablere en offentlig sti hen over 
jernbanebroen ved [adresse]. 
  
BESLUTNING 
  
Bilag 
  
  
  
  
Teknik- og Miljøudvalget, 16. december 2014: 
Fraværende: Ingen 
  
Godkendt, at det tilføjes, at høringssvaret er godkendt af Teknik- og Miljøudvalget 16. december 2014 og 
underskrives af borgmester Tonny Andresen og direktør Rune Bech. 
Bilag 1 - Udkast til høringssvar 
710-2014-276973 
Bilag 2 - Kort og billeder 
710-2014-281165 
